કોંગ્રેસ ઉપાધ્યક્ષ રાહુલ ગાંધી ચૂંટણી જનસભામાં વડાપ્રધાન નરેન્દ્ર મોદીને જાદુગર તરીકે ક્યારેક સંબોધે છે. પણ હાલમાં જ ગુજરાત ભાજપે કોંગ્રેસને હરાવવા માટે જાદુગરોની એક આખી ટીમને ઉતારી છે. ભાજપે 36 જાદુગરોની એક ટીમ બનાવી છે. જે ગુજરાતના 144 ગ્રામીણ વિધાનસભા ક્ષેત્રોમાં જઇને ભાજપનો પ્રચાર કરશે. એટલું જ નહીં એક જાદુગરે તેની કળાનું પ્રદર્શન અમદાવાદમાં પાર્ટીના મીડિયા સેન્ટરમાં પણ કર્યું હતું. આ અભિયાનનું નામ છે "વિકાસ કા જાદૂ". જેમાં ગ્રામીણ લોકોને જાદુગરો મનોરંજન આપવાની સાથે ભાજપનો પ્રચાર પણ કરશે.